Číslo spisu: NBS1-000-076-747

Číslo záznamu: 100-000-405-960

Dátum: 17.10.2022

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 13.10.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch v  nadlimitnej zákazke s názvom „Transformácia podporných služieb“ uverejnenej v Ú. v. EÚ/S 192 dňa 05.10.2022 pod číslom 2022/S 192-544237 a vo vestníku 217/2022 pod číslom 42696-MSS dňa 6. 10. 2022 (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 1:**

V súťažných podkladoch na predmet zákazky: Transformácia podporných služieb v časti 35.1.2.1.2 požaduje verejný obstarávateľ, aby uchádzač predložil pri kľúčovom expertovi č. 2 - Senior Procesný analytik údaje, z ktorých je identifikovateľné a preukázateľné splnenie okrem iného: "je držiteľom platného certifikát v oblasti procesného riadenia Lean Management minimálne na úrovni Lean Expert alebo iný obdobný ekvivalent (Six Sigma Blakck Belt a pod.)".

Považuje verejný obstarávateľ za obdobný ekvivalent aj certifikát Manažéra procesného riadenia na úrovni Profesionál? Uvedený certifikát, je vydaný Slovenskou asociáciou procesného riadenia (SAPRIA) a preukazuje vykonanie písomnej a praktickej skúšky z analýzy a modelovania procesov organizácie, z riadenia a zlepšovania výkonnosti procesov podľa štandardov SCBPM-P/2006, pričom úroveň Profesionál je najvyššia možná úroveň, t.j. vyššia ako základná úroveň.

**Odpoveď:**

Podľa údajov o procese certifikácie Slovenskej asociácie procesného riadenia, ktoré sú uvedene na web stránke organizácie (<https://sapria.sk/sk/organizacie/certifikacia-procesnych-manazerov> ), komplexnú expertnú end-to-end znalosť modelovania a implementácie procesného modelu je možné formálne dosiahnuť len certifikáciou na úrovni „– Professional,“. Verejný obstarávateľ uzná platný certifikát SCBPM Professional ako ekvivalent platného certifikátu   
v oblasti procesného riadenia na úrovni Expert, ktorý je požadovaný pri kľúčovom expertovi č. 2 – Senior procesný analytik,  pričom týmto rozširuje príkladný výpočet ekvivalentov uvedených certifikátov.

**Otázka č. 2:**

V súťažných podkladoch na predmet zákazky: Transformácia podporných služieb v časti 35.1.2.1.2 požaduje verejný obstarávateľ, aby uchádzač predložil pri kľúčovom expertovi č. 2 - Senior Procesný analytik údaje, z ktorých je identifikovateľné a preukázateľné splnenie okrem iného: "je držiteľom platného certifikát v oblasti procesného riadenia Lean Management minimálne na úrovni Lean Expert alebo iný obdobný ekvivalent (Six Sigma Blakck Belt a pod.)".

Považuje verejný obstarávateľ za obdobný ekvivalent aj kombináciu certifikátu certifikátu Manažéra procesného riadenia na úrovni Profesionál a Six Sigma Green Belt? Prvý uvedený certifikát, je vydaný Slovenskou asociáciou procesného riadenia (SAPRIA) a preukazuje vykonanie písomnej a praktickej skúšky z analýzy a modelovania procesov organizácie, z riadenia

a zlepšovania výkonnosti procesov podľa štandardov SCBPM-P/2006, pričom úroveň Profesionál je najvyššia možná úroveň, t.j. vyššia a ko základná úroveň. Druhý uvedený certifikát preukazuje

aj znalosť Lean manažmentu v zmysle Six Sigma.

**Odpoveď:**

Podľa údajov o procese certifikácie Slovenskej asociácie procesného riadenia, ktoré sú uvedene na web stránke organizácie (<https://sapria.sk/sk/organizacie/certifikacia-procesnych-manazerov> ), komplexnú expertnú end-to-end znalosť modelovania a implementácie procesného modelu je možné formálne dosiahnuť len certifikáciou na úrovni „– Professional,“. Verejný obstarávateľ uzná platný certifikát SCBPM Professional ako ekvivalent platného certifikátu   
v oblasti procesného riadenia na úrovni Expert, ktorý je požadovaný pri kľúčovom expertovi č. 2 – Senior procesný analytik,  pričom týmto rozširuje príkladný výpočet ekvivalentov uvedených certifikátov. Na základe vyššie uvedených skutočnosti nie je potrebné pre splnenie podmienok účasti uvedených v časti 35.1.2.1.2 súťažných podkladov predloženie aj certifikátu na úrovni Six Sigma Green Belt.

**Otázka č. 3:**

V súťažných podkladoch na predmet zákazky: Transformácia podporných služieb   
v časti 35.1.2.1.4 požaduje verejný obstarávateľ, aby uchádzač predložil pri kľúčovom expertovi č. 4 - Senior produktový manažér údaje, z ktorých je identifikovateľné a preukázateľné splnenie

nasledujúcich požiadaviek:

* má ukončené vysokoškolské vzdelanie minimálne 2. stupňa; túto podmienku účasti uchádzač preukáže kópiou dokladu o požadovanom vzdelaní;
* má minimálne 10 rokov odbornej praxe, z toho minimálne 5 rokov v oblasti produktového manažmentu na pozícii riadiaceho pracovníka alebo senior produktového experta v projekte; túto podmienku účasti uchádzač preukáže profesijným životopisom;
* má minimálne jednu osobnú praktickú skúsenosť s realizáciou projektu transformácie procesov v organizácii, ktorá zamestnáva aspoň 500 zamestnancov a /transformácia procesov sa týkala minimálne 10 % jej pracovníkov, na pozícii produktového garanta/ experta pre produktový manažment za predchádzajúce 3 roky od vyhlásenia verejného obstarávania; túto podmienku účasti uchádzač preukáže profesijným životopisom;
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; túto podmienku účasti uchádzač preukáže čestným vyhlásením.

Zároveň v návrhu Zmluvy na dodanie diela – Transformácia podporných služieb NBS č. C-NBS1-000-076-078 v Prílohe 2 – Zoznam expertov zhotoviteľa určených na plnenie zmluvy a požiadavky na ich odbornú spôsobilosť je pre Kľúčového experta č. 4 – Senior produktový manažér, o. i. uvedené: „Expert musí spĺňať nasledujúce minimálne požiadavky:

• má ukončené vysokoškolské vzdelanie minimálne 2. stupňa; túto podmienku účasti uchádzač preukáže kópiou dokladu o požadovanom vzdelaní;

• má minimálne 10 rokov odbornej praxe, z toho minimálne 5 rokov v oblasti projektového riadenia v projektoch ako projektový manažér; preukáže profesijným životopisom.  
• je držiteľom platného certifikátu v oblasti projektového riadenia minimálne na úrovni PRINCE 2 Practitioner alebo iný obdobný ekvivalent (certifikát IPMA stupeň B, PMI CAPM na porovnateľnej úrovni ako Prince 2 Practitioner); túto podmienku účasti uchádzač preukáže

kópiou certifikátu.

• má minimálne jednu osobnú praktickú skúsenosť s riadením projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii projektového manažéra, prípadne v pozícii tzv. quality assurance manažéra za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.  
• má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.“

Požaduje verejný obstarávateľ naplnenie požiadaviek na odbornú spôsobilosť Kľúčového experta č. 4 – Senior produktový manažér podľa súťažných podkladov na predmet zákazky: Transformácia podporných služieb v časti 35.1.2.1.4 alebo podľa návrhu Zmluvy na dodanie diela – Transformácia podporných služieb NBS č. C-NBS1-000-076-078 v Prílohe 2 – Zoznam expertov zhotoviteľa určených na plnenie zmluvy a požiadavky na ich odbornú spôsobilosť?

**Odpoveď:**

Verejný obstarávateľ si týmto dovoľuje uviesť, že má požiadavky na odbornú spôsobilosť Kľúčového experta č. 4 – Senior produktový manažér podľa znenia súťažných podkladov k predmetnej zákazke uvedené v bode 35.1.2.1.4 súťažných podkladov a  preto upravuje text v Prílohe 2 – Zoznam expertov zhotoviteľa určených na plnenie zmluvy NBS č. C-NBS1-000-076-078 požiadavky na odbornú spôsobilosť Kľúčového experta č. 4 – Senior produktový manažér, a to tak, že sú súladné s tými, ktoré sú uvedené v bode 35.1.2.1.4 súťažných podkladov, pričom znejú: *„...Expert musí spĺňať nasledujúce minimálne požiadavky:*

* *má ukončené vysokoškolské vzdelanie min. 2. stupňa; preukazuje kópiou dokladu   
  o požadovanom vzdelaní.*
* *má minimálne 10 rokov odbornej praxe, z toho minimálne 5 rokov v oblasti produktového manažmentu na pozícii riadiaceho pracovníka alebo senior produktového experta v projekte; túto podmienku preukazuje profesijným životopisom*
* *má minimálne jednu osobnú praktickú skúsenosť s realizáciou projektu transformácie procesov v organizácii, ktorá zamestnáva aspoň 500 zamestnancov a /transformácia procesov sa týkala minimálne 10 % jej pracovníkov, na pozícii produktového garanta/ experta pre produktový manažment za predchádzajúce 3 roky od vyhlásenia verejného obstarávania; túto podmienku účasti uchádzač preukáže profesijným životopisom;*
* *má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.*

*Kľúčový expert č. 4 je zodpovedný za vytvorenie komplexného produktového portfólia pre podporné služby, jeho zmluvného rámca (vrátene regulácie danej verejným obstarávaním) a detailných popisov jednotlivých služieb, vrátane cien, technických parametrov a rozhraní na jednotlivé procesy.”*

**Otázka č. 4:**

V súťažných podkladoch, v časti 37.9 Pravidlá na uplatnenie kritérií uviedol verejný obstarávateľ, “Maximálny počet akceptovateľných osobných praktických skúseností (PSE) kľúčových expertov je 1 na kľúčového experta.”

Znamená to že bude započítaná max. jedna skúsenosť na experta? V rámci vyhodnotenia bude však potrebné akceptovať viac skúsenosti pre dosiahnutie vyššieho hodnotenia.

**Odpoveď:**

V zmysle bodu 37.9 Pravidlá na uplatnenie kritérií časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA súťažných podkladov verejný obstarávateľ taxatívne stanovil*:* ***„Maximálny počet*** ***akceptovateľných osobných praktických skúseností (PSE) kľúčových expertov je 1 na kľúčového experta***.“ Z tohto dôvodu pri vyhodnocovaní ponúk na základe kritéria č. 2 nebude akceptovať ďalšie osobné praktické skúseností kľúčových expertov.

**Otázka č. 5:**

V súťažných podkladoch, v časti 37.9 Pravidlá na uplatnenie kritérií uviedol verejný obstarávateľ, “Celková bodová hodnota (CBH) pre výpočet hodnoty kritéria č. 2 danej ponuky je súčet bodov priradených kľúčovým expertom č. 1 až č. 6.”

Pri premenných CBHnávrh i a CBHmax - však už nie je jednoznačné kto a akým spôsobom ich určí.

Mohol by Verejný obstarávateľ pre vylúčenie pochybností uviesť modelový príklad výpočtu hodnotenia, akým spôsobom majú byť určené tieto hodnoty v ponuke?

**Odpoveď:**

V zmysle bodov 35.1.2.1.1 až 35.1.2.1.6 súťažných podkladov uchádzač preukazuje ako jednu z podmienok účasti: „***má minimálne jednu osobnú praktickú skúsenosť s realizáciou projektu transformácie procesov v organizácii, ............*** ***za predchádzajúce 3 roky od vyhlásenia verejného obstarávania; túto podmienku účasti uchádzač preukáže profesijným životopisom;***“. V profesijných životopisoch kľúčových expertov uchádzač uvedie ďalšiu osobnú praktickú skúsenosť kľúčových expertov spĺňajúcu všetky náležitosti príslušnej osobnú praktickú skúsenosť jednotlivých kľúčových expertoch podľa bodov 35.1.2.1.1 až 35.1.2.1.6 súťažných podkladov **za predchádzajúcich 5 rokov od vyhlásenia verejného obstarávania**. Verejný obstarávateľ na základe posúdenia profesijných životopisov kľúčových expertov stanoví hodnotu CBHnávrh i posudzovanej ponuky uchádzača návrhu. CBHmax bude predstavovať najvyššiu hodnota zo všetkých CBHnávrh i posudzovaných ponúk.

JUDr. Zora Vypušťáková

riaditeľka

odbor hospodárskych služieb